ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองปลิง ตำบลสระแก้วตำบลเทพนครตำบลนครชุม ตำบลท่าขุนราม ตำบลทรงธรรมและตำบลในเมืองอำเภอเมืองกำแพงเพชร จังหวัดกำแพงเพชร อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือเป็นเส้นตรงจากริมแม่น้ำปิงฝั่งตะวันตกไปทางทิศตะวันออกเฉียงเหนือผ่านทางหลวงท้องถิ่นหนองปลิง - ท่าไม้แดง ที่หลักกม.ที่ ๕ จากหลักกม.ที่ ๕เป็นเส้นตรงไปทางทิศตะวันออกเฉียงเหนือบรรจบกับเส้นตั้งฉากตรงจุดที่อยู่ห่างจากศูนย์กลางทางหลวงแผ่นดินหมายเลข ๑๐๑ ที่หลักกม.ที่ ๓๖๙เป็นระยะ ๑,๐๐๐ เมตรต่อจากเส้นตั้งฉากที่จุดซึ่งอยู่ห่างจากศูนย์กลางทางหลวงแผ่นดินหมายเลข ๑๐๑ไปทางทิศตะวันออก เป็นระยะ ๕,๓๐๐ เมตรทิศตะวันออก เป็นเส้นตรงที่ต่อจากเส้นตั้งฉากไปทางทิศตะวันออกเป็นระยะ ๕,๓๐๐ เมตร ไปทางทิศใต้ ผ่านคลองท่อทองแดงผ่านทางหลวงท้องถิ่นลำมะโกรก - สระแก้ว ผ่านทางหลวงแผ่นดินหมายเลข ๑๑๕ (กำแพงเพชร- พิจิตร) ตรงจุดที่อยู่ห่างจากศูนย์กลางทางหลวงแผ่นดินหมายเลข ๑๑๕(ถนนเลี่ยงเมือง) ตัดกับทางหลวงแผ่นดินหมายเลข ๑๑๕ (กำแพงเพชร - พิจิตร)ไปทางทิศตะวันออกตามทางหลวงแผ่นดินหมายเลข ๑๑๕ (กำแพงเพชร - พิจิตร) เป็นระยะ๒,๕๐๐ เมตร และเป็นระยะตั้งฉากอยู่ห่างศูนย์กลางจากทางหลวงแผ่นดินหมายเลข ๑๑๕(ฟากใต้) ระยะ ๑,๐๐๐ เมตร บรรจบกับคลองท่อทองแดงทิศใต้ จดคลองท่อทองแดงตรงจุดที่อยู่ห่างจากศูนย์กลางทางหลวงแผ่นดินหมายเลข ๑๑๕ (กำแพงเพชร - พิจิตร)ระยะ ๑,๐๐๐ เมตร ไปทางทิศตะวันตกเฉียงใต้ผ่านทางหลวงแผ่นดินหมายเลข ๑๐๘๔ผ่านแม่น้ำปิง ผ่านทางหลวงแผ่นดินหมายเลข ๑ (ถนนพหลโยธิน)ตรงจุดที่อยู่ห่างจากศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง)ตัดกับศูนย์กลางทางหลวงแผ่นดินหมายเลข ๑ (ถนนพหลโยธิน)ไปทางทิศใต้ตามทางหลวงแผ่นดินหมายเลข ๑ (ถนนพหลโยธิน) เป็นระยะ ๓,๐๐๐ เมตรเป็นเส้นตรงฉากไปทางทิศตะวันตกถึงจุดซึ่งอยู่ห่างจากจุดศูนย์กลางทางหลวงแผ่นดินหมายเลข๑ (ถนนพหลโยธิน) เป็นระยะ ๑,๐๐๐ เมตรทิศตะวันตก เป็นเส้นขนานระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๑ (ถนนพหลโยธิน)ไปทางทิศเหนือผ่านทางหลวงแผ่นดินหมายเลข ๑๑๑๖ ผ่านคลองสวนหมากถึงจุดซึ่งอยู่ห่างตามแนวเส้นตั้งฉากกับทางหลวงแผ่นดินหมายเลข ๑ (ถนนพหลโยธิน)ตรงจุดที่อยู่ห่างจากศูนย์กลางทางหลวงแผ่นดินหมายเลข ๑ (ถนนพหลโยธิน)ตัดกับคลองแม่คล้อ ไปทางทิศเหนือตามทางหลวงแผ่นดินหมายเลข ๑ (ถนนพหลโยธิน)เป็นระยะ ๑,๐๐๐ เมตร และเป็นเส้นตั้งฉากกับศูนย์กลางทางหลวงแผ่นดินหมายเลข ๑(ถนนพหลโยธิน) ไปทางทิศตะวันออกบรรจบกับแม่น้ำปิง เลียบแม่น้ำปิงฝั่งตะวันตกไปทางทิศเหนือจนบรรจบกับจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดแนวเขตป่าสงวนแห่งชาติป่าหนองคล้า - คลองเรือ ด้านใต้ทิศตะวันออก จดเส้นขนานระยะ ๒๐๐ เมตรกับศูนย์กลางคลองท่อทองแดงทิศใต้ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง)ทิศตะวันตก จดทางหลวงแผ่นดินหมายเลข ๑๐๑ฟากตะวันออก๒.๒ ทิศเหนือ จดเส้นขนานระยะ ๒๕๐ เมตรกับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง) ฟากใต้ทิศตะวันออก จดเส้นขนานระยะ ๒๕๐ เมตรกับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง) ฟากใต้ตะวันตกทิศใต้ จดเขตโบราณสถานอรัญญิก และวัดบ่อสามเสนทิศตะวันตก จดทางหลวงแผ่นดินหมายเลข ๑๐๑ฟากตะวันออก และวัดบ่อสามแสน๒.๓ ทิศเหนือ จดทางหลวงแผ่นดินหมายเลข ๑๐๑ฟากตะวันออก และเส้นขนานระยะ ๕๐ เมตร กับศูนย์กลางคลองท่อทองแดงทิศตะวันออก จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง)ทิศใต้ ทางหลวงแผ่นดินหมายเลข ๑๑๕ ฟากเหนือทิศตะวันตก จดเส้นขนานระยะ ๑๒เมตรกับศูนย์กลางหลักหมุดผังเมือง ฟากตะวันออก ที่ กพ. ๑๐๐๘ กพ. ๑๐๑๐ กพ. ๑๐๑๑ กพ.๑๐๑๖ กพ. ๑๐๑๗ กพ. ๑๐๑๙ กพ. ๑๐๒๐ กพ. ๑๐๒๑ กพ. ๑๐๒๓ กพ. ๑๐๒๔ กพ. ๑๐๒๖ กพ. ๑๐๒๗กพ. ๑๐๒๙ และ กพ. ๑๐๓๐๒.๔ ทิศเหนือ จดถนนเจริญสุข ฟากใต้ทิศตะวันออก จดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๑๑๕ (ถนนเลี่ยงเมือง)ทิศใต้ จดถนนราชดำเนิน ๑ ฟากตะวันออกทิศตะวันตก จดเส้นขนานระยะ ๑๒เมตรกับศูนย์กลางหลักหมุดผังเมือง ฟากใต้ ที่ กพ. ๑๐๐๑ กพ. ๑๐๐๒ กพ. ๑๐๐๓ กพ. ๑๐๐๔และ กพ. ๑๐๐๖ และถนนเจริญสุขฟากใต้๒.๕ ทิศเหนือ จดเส้นขนานระยะ ๒๐๐ เมตรกับทางหลวงแผ่นดินหมายเลข ๑๑๕ (ถนนเลี่ยงเมือง)ทิศตะวันออก จดเขตเทศบาลเมืองกำแพงเพชรจังหวัดกำแพงเพชร ด้านตะวันออกทิศใต้ จดเขตเทศบาลเมืองกำแพงเพชรจังหวัดกำแพงเพชร ด้านใต้ทิศตะวันตก จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๑๐๘๔๒.๖ ทิศเหนือ จดถนนราชดำเนิน ๑ ซอย ๑๘ ฟากใต้ทิศตะวันออก จดถนนราชดำเนิน ๑ ฟากตะวันตกทิศใต้ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง)และโรงเก็บสุรากรมสรรพสามิต จังหวัดกำแพงเพชรทิศตะวันตก จดเส้นขนานระยะ ๔๐ เมตร กับแม่น้ำปิงฝั่งตะวันออก๒.๗ ทิศเหนือ จดถนนราชดำเนิน ๑ ซอย ๘ ฟากใต้ถนนราชดำเนิน ซอย ๑๑ ฟากใต้ และเส้นตรงฉากกับถนนเทศบาล ๑ตรงจุดที่อยู่ห่างจากถนนเทศบาล ๑ ตัดกับถนนราชดำเนิน ๑ ซอย ๘ ไปทางทิศใต้ตามแนวถนนเทศบาล ๑ เป็นระยะ ๑๒๕ เมตรทิศตะวันออก จดเส้นขนานระยะ ๑๒ เมตรกับเส้นตรงที่เชื่อมระหว่างจุดศูนย์กลางหลักหมุดผังเมือง ฟากตะวันตก ที่ กพ ๑๐๐๖และ กพ ๑๐๐๔ทิศใต้ จดเส้นขนานระยะ ๑๒ เมตรกับเส้นตรงที่เชื่อมระหว่างจุดศูนย์กลางหลักหมุดผังเมือง ฟากเหนือ ที่ กพ ๑๐๐๔ กพ๑๐๐๓ กพ ๑๐๐๒ และ กพ ๑๐๐๑ทิศตะวันตก จดถนนเทศา ๑ ฟากตะวันออก๒.๘ ทิศเหนือ จดถนนชากังราวฟากใต้ทิศตะวันออก จดเส้นขนานระยะ ๑๒ เมตรกับเส้นตรงที่เชื่อมระหว่างจุดศูนย์กลางหลักหมุดผังเมือง ฟากตะวันออก ที่ กพ ๑๐๒๐กพ ๑๐๑๙ กพ ๑๐๑๗ และ กพ ๑๐๑๖ ซึ่งตัดกับถนนวังคาง ไปทางทิศตะวันออกเฉียงใต้ระยะ๒๕๐ เมตรทิศใต้ จดเส้นตั้งฉากกับเส้นขนานระยะ ๑๒ เมตรกับศูนย์กลางหลักหมุดผังเมืองตัดกับถนนวังคางไปทางทิศตะวันออกเฉียงใต้ตามแนวหลักหมุดผังเมืองที่ กพ ๑๐๑๖ ถึง กพ ๑๐๑๑ และถนนราชดำเนิน ๑ ซอย ๒ ฟากเหนือทิศตะวันตก จดถนนเรืองราชดำเนิน ๑ ฟากตะวันออกและถนนวิจิตร ฟากตะวันออก๒.๙ ทิศเหนือ จดโครงการท่อทองแดง กรมชลประทานด้านใต้ทิศตะวันออก จดทางหลวงแผ่นดินหมายเลข ๑๐๗๙ฟากตะวันตก และถนนเทศา ๒ ฟากตะวันตกทิศตะวันตก จดถนนสิริจิต ฟากตะวันออกถนนเรืองราษฎร์พัฒนา ฟากตะวันออกและเส้นขนานระยะ ๔๐ เมตร กับแม่น้ำปิงผั่งตะวันออก๒.๑๐ ทิศเหนือ จดเส้นตั้งฉากกับทางหลวงแผ่นดินหมายเลข๑ (ถนนพหลโยธิน) ตรงจุดที่อยู่ห่างจากถนนสุขาภิบาล ๑๔บรรจบกับทางหลวงแผ่นดินหมายเลข ๑ (ถนนพหลโยธิน) ไปทางทิศตะวันตกเฉียงเหนือตามทางหลวงแผ่นดินหมายเลข ๑ (ถนนพหลโยธิน) เป็นระยะ ๓๕๐ เมตรทิศตะวันออก จดทางหลวงแผ่นดินหมายเลข ๑ (ถนนพหลโยธิน)ฟากตะวันตกและหมวดการทางนครชุม แขวงการทางกำแพงเพชรทิศใต้ จดทางหลวงแผ่นดินหมายเลข ๑๑๑๖ ฟากเหนือทิศตะวันตก จดเส้นขนานระยะ ๑๐ เมตรกับคลองสวนหมากฝั่งตะวันออกและเส้นขนานระยะ ๒๕๐ เมตรกับศูนย์กลางทางหลวงแผ่นดินหมายเลข ๑ (ถนนพหลโยธิน)๒.๑๑ ทิศเหนือ จดเส้นตั้งฉากกับศูนย์กลางทางหลวงแผ่นดินหมายเลข๑ (ถนนพหลโยธิน) ตรงจุดที่อยู่ห่างจากถนนสุขาภิบาล ๑๔บรรจบกับทางหลวงแผ่นดินหมายเลข ๑ (ถนนพหลโยธิน) ไปทางทิศตะวันตกเฉียงเหนือตามทางหลวงแผ่นดินหมายเลข ๑ (ถนนพหลโยธิน) เป็นระยะ ๙๗๕ เมตร และเส้นขนานระยะ ๕๐เมตร กับคลองแม่คล้อ ฝั่งใต้ทิศตะวันออก จดเส้นขนานระยะ ๑๐ เมตรกับคลองสวนหมากฝั่งตะวันตกทิศใต้ จดถนนสุขาภิบาล ๑๔ฟากเหนือและเส้นขนานระยะ ๑๐ เมตรกับคลองแม่คล้อ ฝั่งตะวันตกทิศตะวันตก จดทางหลวงแผ่นดินหมายเลข ๑(ถนนพหลโยธิน) ฟากตะวันออก๒.๑๒ ทิศเหนือ จดเส้นขนานระยะ ๑๐ เมตรกับคลองสวนหมาก ฝั่งใต้ทิศตะวันออก จดเส้นขนานระยะ ๑๐เมตรกับคลองสวนหมาก ฝั่งตะวันตกทิศตะวันตก จดถนนสุขาภิบาล ๑๑ ฟากตะวันออกและเส้นขนานระยะ ๑๐ เมตร กับคลองสวนหมาก ฝั่งใต้๒.๑๓ ทิศเหนือ จดถนนนครชุมกำแพงเพชร ฟากใต้ทิศตะวันออก จดทางหลวงแผ่นดินหมายเลข ๑๐๑ฟากตะวันตกทิศใต้ จดทางหลวงแผ่นดินหมายเลข ๑๐๑ ฟากเหนือทิศตะวันตก จดถนนสุขาภิบาล ๑๐ ฟากตะวันออกถนนสุขาภิบาล ๙ ฟากตะวันออกและถนนสาธารณะ ฟากตะวันออก๒.๑๔ โครงการเคหะชุมชนภูมิภาค ตำบลนครชุมอำเภอเมืองกำแพงเพชร จังหวัดกำแพงเพชร (การเคหะแห่งชาติ)๒.๑๕ ทิศเหนือ จดทางหลวงแผ่นดินหมายเลข ๑๐๑ฟากใต้ทิศตะวันออก จดเส้นขนานระยะ ๔๐ เมตร กับแม่น้ำปิงฝั่งตะวันตกทิศใต้ จดเส้นขนานระยะ ๑๐ เมตร กับคลองสาธารณะฝั่งเหนือทิศตะวันตก จดเส้นขนานระยะ ๒๒๐ เมตรกับศูนย์กลางทางหลวงแผ่นดินหมายเลข ๑๐๗๘ทั้งนี้ ไม่รวมถึงสถานที่ราชการ สถาบันการศึกษาศาสนสถาน และเขตโบราณสถานทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลหนองปลิง ตำบลสระแก้ว ตำบลเทพนครตำบลนครชุม ตำบลท่าขุนราม ตำบลทรงธรรม และตำบลในเมือง อำเภอเมืองกำแพงเพชรจังหวัดกำแพงเพชรภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑) ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยฐิติพงษ์/พิมพ์๑๕พฤษภาคม ๒๕๕๐สุกัญญา/ตรวจ๒๒พฤษภาคม ๒๕๕๐[๑]ราชกิจจานุเบกษา เล่ม ๑๒๐ (เล่มที่ ๑)/ตอนพิเศษ ๑๐๑ ง/หน้า ๒๘/๔กันยายน ๒๕๔๖